หุ้น3ส.ค.ปิดลบ3.60จุด
หุ้นไทย3ส.ค.ได้แรงหนุนท้ายตลาดปิดที่ 1,197.53จุด ลดลง 3.60 จุด มูลค่า 25,441.18 ล้านบาท
3 ส.ค. 2555

หุ้นไทย3ส.ค.ได้แรงหนุนท้ายตลาดปิดที่ 1,197.53จุด ลดลง 3.60 จุด มูลค่า 25,441.18 ล้านบาท

 


ความเคลื่อนไหวของดัชนีหุ้นไทยวันที่ 3 ส.ค.อยู่ในแดนลบตลอดทั้งวัน โดยในช่วงบ่ายได้ฟื้นตัวกลับมาปิดลดลงเพียงเล็กน้อยเมื่อเทียบกับช่วงเช้า โดยดัชนี ปิดที่ 1,197.53 จุด ลดลง 3.60 จุด หรือ 0.30 % มูลค่าการซื้อขาย 25,441.18 ล้านบาท 
นักวิเคราะห์ บล.โนมูระ พัฒนสิน เปิดเผยว่า ตลาดหุ้นบ่ายกลับมาฟื้นได้จนกลับมาปิดลบ หรือลดลงเพียงเล็กน้อยเมื่อเทียบกับช่วงเช้าที่หุ้นลงไปกว่า 10 จุด ซึ่งยังเป็นเช่นเดียวกับเพื่อนบ้าน เนื่องจากตลาดหุ้นยุโรปเปิดมาอยู่แต่แดนบวก ทำให้นักลงทุนที่เคยขายทำกำไรจากปัจจัยลบเรื่องที่ผิดหวังที่ธนาคารกลางยุโรปและ FOMC ของสหรัฐไม่มีมาตรการใดออกมากระตุ้นเศรษฐกิจเลย กลับมาลงทุนมากขึ้น ซึ่งเป็นการบ่งบอกว่านักลงทุนได้รับผลกระทบเชิงจิตวิทยาจากต่างประเทศไปแล้ว
สำหรับสัปดาห์หน้า คาดว่า ดัชนีจะเคลือ่นไหวผันผวนแต่เน้นไปทางที่รอดูประกาศผลประกอบการของบริษัทจดทะเบียนมากกว่า ขณะที่ปัจจัยต่างประเทศยังไม่มีปัจจัยเคลื่อนไหวใด 
ประเมินกรอบแนวต้านที่1,200-1,214 จุด และแนวรับ 1,185 จุด กลยุทธ์แนะนำเป็นรายตัวที่คาดว่าผลประกอบการไตรมาส 2 จะออกมาดี และคาดว่าจะมีการจ่ายปันผลระหว่างกาลได้
หลักทรัพย์ที่มีมูลค่าการซื้อขายสูงสุด 5 อันดับ ได้แก่
KTB         มูลค่าการซื้อขาย  1,718 บาท ปิดที่ 17.20 บาท เพิ่มขึ้น 0.20 บาท (+1.18%)  
BBL         มูลค่าการซื้อขาย  1,509 บาท ปิดที่  194.50 บาท ลดลง 3.50 บาท (-1.77%)  
PTT          มูลค่าการซื้อขาย  1,408 บาท ปิดที่  320.00 บาท ลดลง 2.00 บาท (-0.62%)  
BANPU    มูลค่าการซื้อขาย  1,122 บาท ปิดที่  400.00 บาท ลดลง 2.00 บาท (-0.50%)  
KBANK    มูลค่าการซื้อขาย  1,049 บาท ปิดที่ 172.50 บาท ลดลง 2.50 บาท (-1.43%)